section_heading: Videoigre
paragraph_text: Videoigre temeljene na filmu objavljene su za nekoliko različitih konzola. Uz to nekoliko drugih videoigara Zvjezdanih ratova također sadržavaju u sebi ili spominju događaje prikazane u filmu, iako nisu u potpunosti temeljene na samom uratku. Godine 1982. kompanija Parker Brothers izdala je igru Star Wars: The Empire Strike Back za igraću konzolu Atari 2600, a u kojoj se nalazio napad jurnicima na AT-AT hodalice na planetu Hoth.<ref> Arkadna igra Star Wars: The Empire Strikes Back slijedila je 1985. godine. U njoj je sadržano nekoliko poznatih bitaka, a likovima se upravlja iz prvog lica. Bitke uključuju bitku za Hoth i kasniji bijeg s brodom Millennium Falcon kroz polje asteroida.<ref> Konverzija igrice izdana je 1988. za ZX Spectrum, Amstrad CPC, Commodore 64, BBC Micro, Atari ST i Commodore Amiga.